|  |  |  |  |
| --- | --- | --- | --- |
| **Učitelj/učiteljica:** |  | **Razred:** | **6.** |
| **Mjesto i datum izvođenja aktivnosti:** |  | **Redni broj sata** | **21.** |
| **Nastavna tema:** | **Emocije u vršnjačkim odnosima 1** | **Broj sati izvedbe:** | **1** |
| **Sadržaj koji se obrađuje:** | **Spolna/rodna ravnopravnost i odgovorno spolno ponašanje** |
| **Očekivanja međupredmetnih tema** | | | |
| uku D.3.2. Suradnja s drugima. Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  pod B.3.2. Planira i upravlja aktivnostima.  osr A 3.1. Razvija sliku o sebi.  osr A 3.2. Upravlja svojim emocijama i ponašanjem.  osr B 3.1. Obrazlaže i uvažava potrebe i osjećaje drugih.  osr B 3.2. Razvija komunikacijske kompetencije i uvažavajuće odnose s drugima.  osr B 3.4. Suradnički uči i radi u timu.  goo A.3.5. Promiče ravnopravnost spolova. | | | |
| **Ključni pojmovi:** | prijateljstvo, zaljubljenost, ljubav, bliskost, tjelesna privlačnost | | |
| **Potrebno pripremiti:** | kreda, ploča, papir i pribor za pisanje | | |
| **Prijedlog prikaza tijeka sata i aktivnosti učenika** | | | |
| **Uvodni dio**  Razrednik/razrednica započinje razgovor o vršnjačkim odnosima. Koje su vrste vršnjačkih odnosa? Što nam ti odnosi pružaju? Zašto se javljaju? Tko želi, može iznijeti svoja promišljanja.  **Središnji dio**  Učenike podijelimo u pet skupina. Svaka skupina izabere po jedan od sljedećih pojmova:  *prijateljstvo, zaljubljenost, ljubav, bliskost, tjelesna privlačnost* koje razrednik/razrednica zapiše na ploču. Zadatak članova skupine je raspraviti zadani pojam, opisati ga, zatim na papir zapisati definiciju i navesti primjer. Treba svakako upozoriti da ne smije doći do zadirkivanja i neugodnih situacija pri izvođenju zadatka.  **Završni dio**  Po završetku zadatka, predstavnici skupina iznose rezultate rada. Članovi ostalih skupina iznose svoja zapažanja o izrečenom. | | | |